Peter Liba

Prof. PhDr. Peter Liba, DrSc. (* 27. jún 1931, Klenov† 25. september 2020, Nitra) bol slovenský literárny vedec, kritik, kulturológ a vysokoškolský pedagóg.

 Životopis 
Po maturite na Gymnáziu v Gelnici vyštudoval roku 1957 slovenčinu a históriu na Filozofickej fakulte UK. Titul PhDr.  získal roku 1968. Po ukončení vysokoškolského štúdia pracoval v Bibliografickom ústave Matice slovenskej v Martine. Venoval sa literárnej histórii, bibliografii a edičnej práci.

Z Matice slovenskej odišiel roku 1973 na Pedagogickú fakultu v Nitre. V rokoch 1991 – 1993 bol dekanom Pedagogickej fakulty UKF v Nitre, v rokoch 1993 – 1995 rektorom Vysokej školy pedagogickej a v rokoch 1995 – 1999 rektorom UKF. Založil a niekoľko rokov viedol Katedru kulturológie Filozofickej fakulty UKF. Bol editorom, spoluautorom viacerých odborných bibliografií kníh 20. storočia, zborníkov a príručných slovníkov. Od r. 1994 predseda SOK (teória a dejiny slovenskej literatúry) a od r. 1994 predseda obhajob komisie pre DrSc. (literárna veda, teória a dejiny slovenskej literatúry, literárna komparatistika).

Roku 1998 sa stal čestným občanom mesta Nitra.

 Publikácie 
 Vydavateľské dielo Matice slovenskej 1863 – 1953 (1963)
 Čítanie starých otcov (1970)
 Príjemca bibliografie (1978)
 Tendenčný prepis (1978)
 Kontexty populárnej literatúry (1981)
 Čitateľ a literárny proces (1987)
 Literatúra a folklór (1991)
 Dostredivé priestory literatúry (1995)
 Kultúrnosť vzdelávania (1999)
 Otvorené návraty (2001)
 Osobné a verejné v literárnom diele Rudolfa Schustera (2004)
 Kultúra/Literatúra (2005)

 Referencie 

 Iné projekty 

 Externé odkazy 
 Bol nositeľom pápežského rádu. Zomrel prvý rektor UKF Liba 

Kategória:Slovenskí literárni vedci
Kategória:Slovenskí univerzitní profesori
Kategória:Dekani Pedagogickej fakulty Univerzity Konštantína Filozofa v Nitre
Kategória:Rektori Univerzity Konštantína Filozofa v Nitre
Kategória:Vyučujúci na Filozofickej fakulte Univerzity Konštantína Filozofa v Nitre
Kategória:Osobnosti z Klenova
Kategória:Čestní občania Nitry
Kategória:Absolventi Filozofickej fakulty Univerzity Komenského v Bratislave